# Pau Roca i Jover

Pau Roca i Jover (Barcelona, 24 de juny de 1982) és un actor català de teatre, cinema, televisió i doblatge.
Ha estudiat a l'Escola d'Art Dramàtic Nancy Tuñón i a l'Escola Superior de Cinema i Audiovisuals de Catalunya (ESCAC). Ha fet tallers i seminaris de teatre i cinema amb Jordi Frades, Pep Armengol, Joan Marimon, Txiki Berraondo, Juan José Campanella, Walter Rippel, Julio Manrique i Will Keen. L'any 2001 debutà al teatre amb El zoo de cristal de Tennessee Williams, i el 2003 ho feu a la televisió amb un petit paper a la sèrie El Comisario. La seva imatge es feu familiar als espectadors catalans quan durant sis anys encarnà el paper de "Rafa González" a la sèrie televisiva Ventdelplà. A banda d'una extensa experiència televisiva, amb la seva llarga actuació a Ventdelplà i a altres sèries, ha interpretat diverses pel·lícules i curtmetratges i ha actuat en diverses obres de teatre.

## Carrera professional
### Teatre
#### Actor

* 2004: Trilogía en Nueva York, de Harvey Fierstein i direcció d'Òscar Molina
* 2004-2005: Actes indecents, de Moisés Kaufman i direcció de Teresa Devant
* 2005-2006: La cabra o qui és Sylvia?, d'Edward Albee i direcció de Josep Maria Pou
* 2009: Romeo y Julieta, de William Shakespeare i direcció de Will Keen
* 2009: Pasqua, d'August Strindberg i direcció de Francesc Cerro
* 2010: L'illa dels monzons, de Quim Monzó i direcció de Jordi Faura
* 2010-2011: Londres (Paret Marina/T5), de Simon Stephens i direcció de Marta Angelat
* 2011-2012: The Guarry Men Show, de Pau Roca i direcció de Pau Roca
* 2011: Una vella, coneguda olor, de Josep Maria Benet i Jornet i direcció de Sergi Belbel
* 2011-2012: Cock, de Mike Bartlett i direcció de Marta Angelat
* 2012: Hamlet, de William Shakespeare i direcció de Will Keen
* 2012: Punt Mort, de Blanca Domènech i direcció de La Virgueria
* 2012-2013: Viatge a la lluna, de Xavier Montsalvatge, Josep Maria Espinàs, Albert Guinovart i Pau Miró, i direcció de Pau Miró
* 2013: Si existeix, encara no ho he trobat, de Nick Payne i direcció de Marilia Samper
* 2013: Fa una mica de soroll, de Romina Paula i direcció d'Albert Prat
* 2014: Pulmons, de Duncan MacMillan i direcció de Marilia Samper
* 2015:El Público, de Federico García Lorca i direcció d'Àlex Rigola
* 2016:Història, de Jan Vilanova Claudín i direcció de Pau Roca
* 2016:Pretty, de Neil LaBute i direcció de Marilia Samper

#### Director

* 2011-2012: The Guarry Men Show, de Pau Roca
* 2013: Elvis & Whitney, d'Ivan Tomas
* 2016:Història, de Jan Vilanova Claudín

### Televisió

* 2005-2010: Ventdelplà, 156 episodis
* 2007-2009: Mir, 25 episodis
* 2008: Lex, 16 episodis
* 2013: Gran Reserva. El origen, 18 episodis
* 2013: Niños robados, mini-sèrie de dos episodis

### Cinema

* 2004: Joves, de Carles Torras i Ramon Térmens
* 2005: Fi de curs, dirigida per Miguel Martí
* 2007: Pactar amb el gat, amb direcció de Joan Marimon
* 2013: Barcelona, nit d'estiu, dirigida per Dani de la Orden
* 2019: L'enigma Verdaguer (telefilm), de Lluís Maria Güell

## Referències

* ↑ «Currículum de Pau Roca, al dossier "Londres: Paret marina" de la Sala Beckett». Arxivat de l'original el 2014-02-02. [Consulta: 23 gener 2014].
* ↑ «Pau Roca, al web Biografias.es» (en castellà). [Consulta: 23 gener 2014].
* 1 2 «Currículum teatral de Pau Roca, al dossier de "Cock" del Festival Temporada Alta». Arxivat de l'original el 2014-02-01. [Consulta: 23 gener 2014].
* ↑ Obres teatrals, a IMDb
* ↑ «Pulmons amb Pau Roca i Carlota Olcina, al web Escenapart». Arxivat de l'original el 2014-02-02. [Consulta: 23 gener 2014].
* ↑ http://www.tnc.cat/ca/el-p%C3%BAblico
* ↑ http://www.salabeckett.cat/arxiu/historia-de-jan-vilanova-claudin-direccio-pau-roca%5BEnllaç+no+actiu%5D
* ↑ http://www.lavillarroel.cat/ca/ex/1317
* ↑ «Carlota Olcina y Pau Roca, un amor prohibido en la serie diaria de "Gran Reserva", al web de TVE» (en castellà). [Consulta: 23 gener 2014].

## Enllaços externs

* El seu currículum Arxivat 2014-02-02 a Wayback Machine. al web de l'agent d'actors Walter García (castellà) (anglès) (francès)
* Fitxa de doblatge al català Arxivat 2014-02-25 a Wayback Machine. i al castellà
* Pau Roca: "Yo no me río con 'Los hombres de Paco'" entrevista a 20 minutos